Lav et referat af nedenstående tekst:

Tekst:
En mand mistede onsdag eftermiddag livet ved en arbejdsulykke i det åbne statsfængsel Kragskovhede nord for Frederikshavn. Manden blev kørt over af en traktor, oplyser vagtchef Aage Pedersen fra Nordjyllands Politi til P4 Nordjylland. Nogle af fængslets indsatte var på arbejde i skoven med traktoren. Traktorens vinduesvisker gik enten i stykker eller skulle udskiftes, og derfor tilkaldte man assistance. Manden der skulle lave vinduesviskeren, trådte op på en lille plade foran det ene forhjul - men kunne ikke nå vinduesviskeren og bad føreren dreje tændingsnøglen og aktivere viskeren. Det var så meningen, at tændingsnøglen skulle drejes tilbage, når viskeren var nået over i den rigtige side. Men ulykkeligvis var traktoren sat i gear, og da tændingsnøglen blev drejet, begyndte traktoren at køre. Manden på pladen foran forhjulet faldt ned på jorden og blev kørt over af traktoren. /ritzau/

Referat:
En indsat i det åbne statsfængsel Kragskovhede i Nordjylland mistede livet, da han blev kørt over af en traktor under skovarbejde.